
 22.6.2011
 BG
 Официален вестник на Европейския съюз
 L 162/3
 РЕГЛАМЕНТ ЗА ИЗПЪЛНЕНИЕ (ЕС) No 597/2011 НА КОМИСИЯТА
 от 21 юни 2011 година
 за изменение за сто и петдесети път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) No 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, буква а) и член 7а, параграф 5 от него,
 като има предвид, че:
 (1)
 В приложение I към Регламент (ЕО) No 881/2002 се посочват лицата, групите и образуванията, засегнати от замразяването на средства и икономически ресурси по този регламент.
 (2)
 На 9 юни 2011 г. Комитетът по санкциите към Съвета за сигурност на Организацията на обединените нации реши да извади две физически лица от списъка на лицата, групите и образуванията, спрямо които следва да се прилага замразяването на средства и икономически ресурси, и измени девет вписвания от списъка.
 (3)
 Приложение I към Регламент (ЕО) No 881/2002 следва да бъде съответно актуализирано.
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 881/2002 се изменя в съответствие с приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 21 юни 2011 година.
 За Комисията, от името на председателя,
 Началникът на Службата за инструментите на външната политика
 (1) ОВ L 139, 29.5.2002 г., стр. 9.
 ПРИЛОЖЕНИЕ
 Приложение I към Регламент (ЕО) No 881/2002 се изменя, както следва:
 1.
 В категорията „Физически лица“ се заличават следните две вписвания:
 а)
 „Zelimkhan Ahmedovich Yandarbiev (известен още като: a) Hussin Mohamed Dli Tamimi б) Abdul-Muslimovich в) Яндарбиев Зелимхан Ахмедович (Абдулмуслинович). Адрес: Derzhavina street 281, апартамент 59, Грозни, Република Чечения, Руска федерация. Дата на раждане: 12.9.1952 г. Месторождение: село Vydrikha, община Shemonaikhinskiy (бивша Verkhubinskiy), Източен казахстански регион, Съветска социалистическа република Казахстан, СССР. Гражданство: руско. Номер на паспорта: а) 43 No 1600453, б) 535884942 (Руски задграничен паспорт), в) 35388849 (Руски задграничен паспорт). Други сведения: потвърдено е, че е починал в Доха, Катар, на 13.2.2004 г. Дата на определянето, посочено в член 2a, параграф 4, буква б): 25.6.2003 г.“
 б)
 „Shamil Salmanovich Basayev (Басаев Шамиль Салманович) (известен също като: a) Abdullakh Shamil Abu-Idris, б) Shamil Basaev, в) Basaev Chamil, г) Basaev Shamil Shikhanovic, д) Terek, е) Lysy, ж) Idris, ж) Besznogy, и) Amir, й) Rasul, к) Spartak,